ပိုလန်ခမ်းထီ

ပိုလန်ခမ်းထီ () ယို တရာꩻဝင်ႏအနေႏ အဝ်ႏဟဲ့ꩻဖန်ခါꩻ ပိုလန်ခမ်းနမ်းဗွေႏခမ်းထီ(Republic of Poland) တဲင် အဝ်ႏဒျာႏ ဥရောပတွိုက် အခဝ်ထာႏဝကိုသွူ။ ဖဲ့ꩻကွဉ်ႏထင်ꩻဖဲ့ꩻနဝ်ꩻ လိစ်တူယေးနီးယားခမ်းထီ၊ ရသျားခမ်းထီ၊ ဖဲ့ꩻကွဉ်ႏဖဲ့ꩻနဝ်ꩻ ဗဲလာရုခမ်းထီ၊ ယူကရေင်းခမ်းထီ၊ ဖဲ့ꩻနဝ်ဖဲ့ꩻနဝ်ꩻ သလိုဗားကီးယားခမ်းထီ၊ ဆဲတ်ခမ်းထီ၊ ဖဲ့ꩻတွို့ꩻဖဲ့ꩻနဝ်ꩻ ဂျာမနီခမ်းထီ ဖုံႏ အဝ်ႏခူရောင်ꩻခါꩻနဝ်ꩻသွူ။ ပိုလန်ခမ်းတန်ယို လွောင်ႏဗူႏခါꩻတောမ်ႏ ပိုလန် ၁၆ ခမ်းနယ်ႏ( sixteen voivodeships)တဲင် ပိုလန်ခမ်းထီနဝ်ꩻ ဥရောပသမဂ္ဂ အစွိုꩻနွို့ခမ်းထီဖုံႏအကို ခမ်းထီဟံႏနယ်ႏ အပေႏအတန်အလꩻ အဝ်ႏလွေꩻအရန်း(၅)တဲင် ခမ်းထီဟံႏနယ်ႏဧရိယာႏနဝ်ꩻ အဝ်ႏစတုရန်းမဲင်ႏ ၁၂၀,၇၃၆ မဲင်ႏ (၃၁၂,၆၉၆ စတုရန်းကီလိုမီတာ) သွူ။ ပိုလန်ခမ်းနဝ်ꩻ ဥရောပသမဂ္ဂ အစွိုꩻနွို့ခမ်းထီဖုံႏအကို လိုꩻဖြာꩻအအာသွတ်ꩻခမ်းဖုံႏအကို အဝ်ႏလွေꩻအမုဲင်(၅)တဲင် ၂၀၂၂ ဗာႏ စာႏရင်ꩻအလꩻ ခမ်းထီကို လိုꩻဖြာꩻခြွဉ်းအဝ်ႏ (၃၈)သန်းလွို၊ နဝ်ꩻအကို (၉၈%)နဝ်ꩻ ထွာဒျာႏ ပိုလန်လိုꩻမျိုꩻတဲင် ခမ်းထီတန် ဘာႏသာႏငဝ်းငွါလဲ့ ထွာဒျာႏ ပိုလန်ဘာႏသာႏ နဝ်ꩻသွူ။ ခမ်းထီဝေင်ꩻတန်တောမ်ႏ အတန်သွတ်ꩻဝေင်ꩻနဝ်ꩻ ထွာဒျာႏ ဝေင်ꩻဝါသော နဝ်ꩻသွူ။

အာႏကွိုꩻ

Category:ပိုလန်
Category:နေတိုး အစွိုꩻနွို့ခမ်းထီဖုံႏ
Category:ဥရောပတွိုက်ကို ခမ်းထီဖုံႏ
Category:ဥရောပသမဂ္ဂ အစွိုꩻနွို့ခမ်းထီဖုံႏ